Ma nuɣal ɣer yezri, ad naf taddart n Wagarsafen ttin yekkren mgal acengu Afransis di ssaɛa tamezwarut asmi tekker tegrawla. Ḥekkun-d ɣef Bukeffus d yiwen n umezdaɣ yefɣen ɣer umadaɣ mgal Afransis deg useggas n 1928, asmi yettwaṭṭef wwint ɣer lḥebs n Kayan, dinna i yemmut. Asmi tendeh tegrawla n 54, imezdaɣ n taddart rran i teɣri n Lmuǧahidin, kkren mgal lemḥella n Ufransis, ugin ad as-knun i uzeglu-ines, ḍeffren atmaten-nsen yefɣen s adrar, amur ameqran deg-sen ur ɛeddan ara 30 n yiseggasen. Di lawan-nni taddart tuɣal d axxam n Yimjuhad, syinna i yettɛedday kullec, Imjuhad, tagulla akked isallen, d ayfi lemḥella n Ufransis tessers-d lḥers d lɛessa meqren ɣef taddart-a. Lqayed d laḥkum Afransis yeḥres imezdaɣ d-yeqqimen akken ad alsen, ad ddun yid-s, maca xas akken alsan, alsan i lfayda n